open-index/open-wikipedia-markdown huggingface dataset:
Աստղային փոշու մասին հիշողությունները

«**Աստղային փոշու մասին հիշողությունները**» կամ «**Աստղային հիշողություններ**» (), 1980 թվականի ամերիկյան սև-սպիտակ տրագիկոմեդիա։ Ֆիլմը ծաղրում է Ֆեդերիկո Ֆելինիի «Ութ ու կես» կինոժապավենը։ Վուդի Ալենի վերջին ֆիլմն է, որը նկարահանվել է *United Artists* ստուդիայում։

## Սյուժե
Սենդի Բեյթսը կատակերգական հայտնի ռեժիսոր է։ Նա ուզում էր սկսել նկարահանել ավելի լուրջ ֆիլմեր, բայց բազմաթիվ երկրապագուներ սպասում էի միայն կատակերգություն։ Բացի այդ Սենդին «պայթում է» իր երկու կանանց միջև՝ Դենիզի և Իզաբելի, որոնցից յուրաքանչյուրն ուներ տարբեր բնավորություններ, ապա ռեժիսորը հաղթահարում է իր հիշողությունները կապված նախկին սերերի հետ, և դառնում Դորիի նման ուրախ և անմիջական։

Որոշելով հանգամանորեն խորհել իր կյանքի՝ ներկայի, անցյալի և ապագայի մասին՝ Սենդի Բեյթսը շաբաթվա վերջին մեկուսանում է հյուրանոցի համարում, մինչև գա կինոփառատոնի ժամանակ ու ներկայացնի իր ֆիլմերը։

## Դերերում
* Վուդի Ալլեն - Սենդի Բեյթս
* Շառլոտա Ռեմփլինգ - Դորի
* Ջեսիկա Հարպեր - Դեյզի
* Մարի-Քրիստին Բարո - Իզաբել
* Թոնի Ռոբերթս - Թոնի Ռոբերթս
* Էմի Ռայթ - Շելի
* Հելեն Հանֆթ - Վիվիան Օրկին
* Ջոն Ռոթման - Ջեք Էբել
* Ջուդիտ Ռոբերթս - երգչուհի
* Դենիել Սթերն - դերասան

## Էպիզոդներում
* Շերոն Սթոուն - գնացքի աղջիկը (առաջին անգամ էկրանում)
* Բրենթ Սպայներ - Սենդի Բեյթսի երկրպագուներից մեկը (առաջինը մեծ էկրաններում, ավելի ուշ հայտնի դարձավ Դեյտա անդրոիդի «Աստղային ճանապարհ։ Հետևյալ սերունդ» սերիալում խաղալու ժամանակ)
* Լորեն Նյուման - պրոդյուսեր Սենդի Բեյթսի օգնական (ցանկում նշված չէ, հետագայում հայտնի դարձավ «Շաբաթ երեկոյան ուղիղ եթերում» շոուի մշտական հաղորդավար լինելու ժամանակ)
* Լուիզա Լացեր - Սենդի Բեյթսի քարտուղարուհի (ցուցակում նշված չէ, Վուդի Ալլենի նախկին կինը)

## Ստեղծում
Ֆիլմի անունը առաջացել է «Stardust» (1927) ջազային կոմպոզիցիայի անվանումից։ 1931 թվականին Լուի Արմսթրոնգը կատարեց այն, և *Stardust*-ին երեք անգամ ավելացրեց *oh, memory* բառերը։ Մանտաժելով իր ֆիլմերը՝ Ալլենը միշտ լսում էր հին աուդիոձայնագրություններ, հատկապես գերադասում էր ջազը։ Այդ ժապավենում նա առաջինը սաունդթրեքում ներառել է այդ ձայնագրությունները (1920-ական և 1930-ական ջազային երաժշտություններ)։

Ֆլմի աշխատանքային անվանումը եղել է «Woody Allen No. 4»: Թղթակցին Ալլենը հայտնեց, որ ինքը դեռ արժանի չի «8½» ֆիլմին։
## Ծանոթագրություններ

## Գրականություն
* *Woody Allen & [[:sv:Stig Björkman|Stig Björkman]].* «Woody Allen on Woody Allen». — New York: Grove Press, 1994. — ISBN 0-8021-3425-4.

## Արտաքին հղումներ
* Ակնարկ ֆիլմից  *triviana.com կայքում
* [http://home.comcast.net/~flickhead/StardustMemories.html Ակնարկ ֆիլմից]  *home.comcast.net կայքում
* Ֆիլմի մասին   ''videoguide.ru կայքում
* «Կանոների փրկություն. Կատակերգություն»  «Сеанс» ամսագիր, 2012 թվականի ապրիլի 19

Կատեգորիա:1980 ֆիլմեր
Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:United Artists ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Նյու Ջերսիում նկարահանված ֆիլմեր
Կատեգորիա:Վուդի Ալլենի ֆիլմեր
Ես սպանեցի մորս

**«Ես սպանեցի մորս»** (), կանադացի ռեժիսոր Քսավյե Դոլանի դեբյուտային կիսակենսագրական ֆիլմը, որտեղ նա կատարել է գլխավոր դերը։ Ֆիլմի պրեմիերան Քվեբեկում կայացել է 2009 թվականի հունիսի 5-ին, իսկ Ֆրանսիայում՝ նույն թվականի հուլիսի 15-ին։

## Սյուժե
16-ամյա Յուբերը ապրում է իր մոր հետ Մոնրեալի արվարձանում։ Ֆիլմում պատմվում է մոր և որդու միջև տեղի ունեցող բազմաթիվ կոնֆլիկտների մասին, որոնք հասնում են հիվանդագին մակարդակի։ Ֆիլմն այն մասին է, թե ինչպես հարազատ մարդիկ կարող են պարադոքսալ հեռու լինել միմյանցից։

Այս ֆոնին դեռահասի կյանքում ի հայտ են գալիս առաջին սերը, հարկադրական քամինգ աութը, թմրանյութերը, կյանքում իր իրական տեղը գտնելու փորձերը…

## Դերերում
* Էնն Դորվալ — *Շանտալ Լեմմինգ*
* Քսավյե Դոլան — *Յուբեր Մինել*
* Սյուզան Քլեման — Ժյուլի Կլությե
* Ֆրանսուա Արնո — *Անտոնին*
* Նիլս Շնայդեր — *Էրիկ*

## Արտադրություն
Քսավյե Դոլանը գրել է իր ֆիլմի սցենարը, երբ եղել է 16 տարեկան։ «Le Soleil» թերթի հարցազրույցում Դոլանը ասել է, որ ֆիլմը մասնակիորեն հիմնված է իր կենսագրության վրա։

Նկարահանումների մի մասը Դոլնը ֆինասավորել է ինքնուրույն, իր կողմից ներդրումը կազմել է մոտ 175 հազար դոլար։  Ֆիլմը ավարտելու համար նա ֆինանսական աջակցության նպատակով ստիպված է եղել դիմել երկու պետական ընկերությունների՝ *Telefilm Canada* և *Société de développement des entreprises culturelles*։ Սկզբում նա մերժվեց երկու ընկերությունների կողմից էլ, սակայն 2008 թվականի դեկտեմբերին SODEC-ը դրամական օժանդակություն տրամադրեց։ Ֆիլմի ընդհանուր բյուջեն կազմել է 800 հազար դոլար։

Մի քանի դրվագներում ֆիլմը ունի ընդհանրություններ Ֆրանսուա Տրյուֆոյի (նույնպես դեբյուտային) «400 զարկ» ֆիլմի հետ։ Այդ ֆիլմի պաստառը կարճ ժամանակով հայտնվում է «Ես սպանեցի մորս» ֆիլմի մի դրվագում։

## Մրցանակներ
thumb|180px|left|Էնն Դորվալը, Քսավյե Դոլանը, Ֆրանսուա Արնոն 2009 թվականի Տորոնտոյի կինոփառատոնի ընթացքում
Քսավյե Դոլանը 2009 թվականի Կաննի կինոփառատոնում ստացել է երեք մրցանակ․
* «Երիտասարդների հայացք» լավագույն ֆիլմի համար «Ռեժիսորների երկշաբաթյակ» նախագծում,
* *Art Cinema Award* մրցանակ Միջազգային եվրոպական կոնֆեդերացիայի արտհաուսային կինոթատրոնների կողմից,
* Մրցանակ լավագույն ֆրանսալեզու ֆիլմի համար SACD դրամատիկ հեղինակների և կոմպոզիտորների հասարակության կողմից։
Ֆիլմը նաև պարգևատրվել է հետևյալ մրցանակներով․
* Ոսկե մրրկահավ, Միջազգային կինոփառատոն Ռեյկյավիկում
* Մոսկվայի 2MORROW փառատոնի Գրան պրի 
* Ֆրանսուա Արնոն, ով խաղացել էր Անտոնինի՝ Յուբերի սիրեկանի դերը, 2010 թվականին Տորոնտոյում ստացավ VFCC Award մրցանակ երկրորդ պլանի լավագույն դերի համար։

## Ծանոթագրություններ

## Արտաքին հղումներ
* 

Կատեգորիա:2009 դրամա ֆիլմեր
Կատեգորիա:2009 ֆիլմեր
Կատեգորիա:Կանադական դրամա ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆիլմեր մայր-որդի հարաբերությունների մասին
Կատեգորիա:2000-ականների կանադական ֆիլմեր
Կատեգորիա:2000-ականների ֆրանսերեն ֆիլմեր
Կաշտելա

thumb|Ձիթապտղի ծառ
**Կաշտելա** (), քաղաք Խորվաթիայի կենտրոնակական մասում։

Բաղկացած է յոթ թաղամասից։ Վարչական առումով համարվում է միասնական քաղաք։ Բնակչությունը կազմում է 34 103 մարդ  (2001):

## Ընդհանուր տեղեկություններ
Կաշտելան բաղկացած է յոթ բնակավայրերից՝
* Կաշտել Գոմիլիցա (Kaštel Gomilica) — բնակչությունը 4 075 մարդ (2001)
* Կաշտել Կամբելովաց (Kaštel Kambelovac) — 4 505
* Կաշտել Լուկշիչ (Kaštel Lukšić) — 4 880
* Կաշտել Նովի (Kaštel Novi) — 5 309
* Կաշտել Ստարի (Kaštel Stari) — 6 448
* Կաշտել Սուչուրաց (Kaštel Sućurac) — 6 236
* Կաշտել Շտաֆիլիչ (Kaštel Štafilić) — 2 650
Տեսարժան վայրերից հարկ է նշել Վենետիկի դարաշրջանի լավ պահպանված մի քանի պալատներ։ Կան մի շարք արդյունաբերական ձեռնարկություններ։ Քաղաքի մոտ գտնվում է Սպլիտ քաղաքի միջազգային օդանավակայանը։

## Պատմություն
Կաշտելան հիմնադրել են հույները Սպլիտ քաղաքի մերձակայքում, սակայն Հռոմեական կայսրության ժամանակ կորցրել է իր նշանակությունը և դարձել հանգստավայր, որտեղ բնակվում էին հռոմեացի վետերաններ։

Կայսրության փլուզումից հետո քաղաքը անցել է ձեռքից ձեռք՝ ճակատագիրը կիսելով հարևան Սպլիտ և Տրոգիր քաղաքների հետ։ Կաշտելան, մինչև 1420 թվականը եղել է Վենետիկի կազմում։ Վենետիկյան ժամանակահատվածում քաղաքում կառուցվել են հարուստ ընտանիքների բազմաթիվ ամրոցներ, որոնքից մի քանիսը պահպանվել են մինչև այսօր։

XV և XVI դարերում 16 կիլոմետրանոց ափամերձ հատվածում կառուցվել են 13 ամրոցներ՝ թուրքերից պաշտպանվելու համար։ Մինչև մեր օրերը պահպանվել են այդ ամրոցներից յոթը։

Ներկայումս քաղաքի հարևանությամբ գտնվող  խոշոր արդյունաբերական Սպլիտ քաղաքը կորցրել է իր առողջարանային նշանակությունը։

## Տեսարժան վայրեր
* Ստաֆիլոե ամրոց (1508) - կառուցել է Կաշտելա Շտավիլիչը թուրքերց պաշտպանվելու համար
* Չիպիկո պալատ (1512) - Կաշտել Նովի 
* Բիտուրի պալատ  (1564) - Կաշտել Լուկշիչ
* Կամբի պալատ (1517) - Կաշտել Կամբելովաց
* ձիթապտղի ծառ, որը ավելի քան 1500 տարեկան է 
* Աստվածաշնչյան այգի, որտեղ աճում են շատ բույսեր, որոնք նշված են Աստվածաշնչում։ Այն զարդարում են խորվաթական քանդակագործների բազմաթիվ ստեղծագործություններ
* Հովհաննես Մկրտիչ եկեղեցի բարոկկո ոճով

## Ծանոթագրություններ

## Արտաքին հղումներ
* Քաղաքային պորտալ (խորվաթերեն, անգլերեն)
* Քաղաքային կայք (խորվաթերեն)
* Տուրիստական տեղեկատվություն (անգլերեն) 

Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Կատեգորիա:Սպլիտսկո Դալմատինսկա
100 օր պարոն Գոռոզության հետ

**100 օր պարոն Գոռոզության հետ** (), Հարավային Կորեայի ռոմանտիկ կինոկատակերգություն և մելոդրամա։ Պրեմիերան կայացել է 2004 թվականի հունվարի 16-ին։ Ֆիլմը որոշ առումներով նման է «Իմ ընկերուհին՝ կրկնուսույց է» ֆիլմին, որտեղ աղջիկը ստիպված մի տղայի հետ, որին նա տանել չէր կարողանում, ժամանակ էր անցկացնում։

## Սյուժե

Կան Խա Յոն (Խա Ջի Վոն) աշակերտուհին անհաջող օր ունեցավ, իրեն լքեց իր ընկերը և իր զայրույթի պատճառով ինքը Ան Խյոն Ջունոյի (Կիմ Ջե Վոն) հետ հայտնվում է արտառոց իրավիճակում։ Խա Յոնը հարվածեց դատարկ բանկային, որը կպավ Խյոն Չժուին, ինչի պատճառով էլ ինքը թանկարժեք ավտոմեքենայով բախվում է պատին։ Այն պատճառով, որ Խա Յոնը բավական գումար չուներ Խյոն Ջունը առաջարկում է 100 օր օգնել իրեն իրականացնել իր բոլոր ցանկությունները։

Կատակերգական ֆիլմը վերջին 30 րոպեն դառնում է մելոդրամա։

## Դերասանական կազմ
* Կիմ Ջի Վոն — Ան Խյոն Ջուն
* Խա Ջի Վոն — Կան Խա Յոն
* Կիմ Տայ-հյոն — Են Յուն
* Համ ՄԻն — Խեն Ջու
* Կիմ Չանգ-վան — Կան Խա Են-ի հայր
* Հոնգ Ջի-Յոնգ
* Կիմ Ջի-յու
* Կիմ Մին-կյոնգ
* Լեե Յունգ-կյունգ — Կան Խա Են-ի մայր

## Քննադատություն
Rotten Tomatoes կայքի արձագանքներից երևում է, որ հանդիսատեսի 71%, տալով 5 միավորից 3,7 միավոր, ֆիլմին տվել է դրական բնորոշում։

## Ծանոթագրություններ

## Արտաքին հղումներ
* ֆիլմի մասին LoveHKfilm.com սայթում

Կատեգորիա:2000-ականների կորեերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2004 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Օգուվե-Լոլո

**Օգուվե-Լոլո** ()՝ գտնվում է Գաբոնի հարավ-արևելքում։ Տարածքը կազմում է 25.380 կմ²։ 2013 թվականի տվյալներով բնակվում է 65.771 մարդ։ Վարչական կենտրոնը Կուլամութու քաղաքն է։

## Աշխարհագրական դիրք
Հյուսիս-արևմուտքում սահմանակից է Նջոլե նահանգին, հյուսիսում՝ Օգուվե-Իվինդոյին, արևելքում՝ Վերին Օգուվեին, արևմուտքում՝ Կոնգոյի Հանրապետությանը։ Օգուվե գետը, որը հատում է նահանգը հարավ-արևելքից հյուսիս-արևմուտք՝ այն բաժանում է երկու գրեթե հավասար մասի։

## Բնակչություն
2013 թվականի մարդահամարի տվյալներով բնակչությունը կազմում է 65.771 մարդ։

Բնակչության աճի տեմպերն՝ ըստ տարիների.

## Դեպարտամենտներ
Վարչական տեսակետի նահանգը բաժանվում է չորս դեպարտամենտի 
* Լոլո-Բուենգուիդի  ( Lolo-Bouenguidi) (վարչական կենտրոնը՝ Կուլամուտու)
* Լոմբո-Բուենգուիդի ( Lômbo-Bouenguidi) (վարչական կենտրոնը՝ Պանա)
* Մուլունդու ( Mulundu) (վարչական կենտրոնը՝ Լասթուրսվիլ)
* Օֆուե-Օնոե ( Offoué-Onoye) (վարչական կենտրոնը՝ Իբունջի)

## Ծանոթագրություններ

Կատեգորիա:Գաբոնի նահանգներ
Կատեգորիա:Գաբոն
Դակրե Մոնտգոմերի

**Դակրե Քեյդ Մոնտգոմերի - Հարվեյ** (, ծնվել է 1994 թվականի նոյեմբերի 22 - ին Պերթո քաղաքում) — ավստրալիացի կինոդերասան։ Առավել հայտնի է «Հզոր ռենջերներ» ֆիլմում կատարած Ջեյսոն Լի Սքոթի (կարմիր ռենջեր) դերով։

## Կենսագրություն
Դակրեն ծնվել է ծնվել է 1994 թվականի նոյեմբերի 22 - ին Ավստրալիայի Պերթ քաղաքում։ Նրա մայրը Կանադայից է, իսկ հայրը Նոր Զելանդիայից։ Նրանք հանդիպել են Պերթում, երբ երկուսն էլ նկարահանվում էին։

## Կարիերա
Մոնտգոմերիի կարիերան սկսվել է 2010 թվականին կարճամետրաժ «Բերտրան Գրոզնի» ֆիլմում կատարած Ֆրեդի դերով։ 2011 թվականին խաղացել է «Ընտանեկան ծառ» հեռուստասերիալի պիլոտային դրվագում։

2015 թվականի հոկտեմբերիին հայտնի դարձավ, որ Մոնտգոմերին հաստատվել Ջեյսոնի՝ կարմիր ռենջերի դերում, «Հզոր ռենջերներ» ֆիլմում։

Նա նաև կատարում է Մայքի դերը ավստրալիական «Հետամուսնական քաոս» կատակերգությունում։

2016 թվականի Մոնտգոմերին միացել է Netflix ալիքով ցուցադրվող, գիտաֆանտաստիկ «Տարօրինակ դեպքեր» սերիալի երկրորդ եթերաշրջանի դերասանական կազմին։

## Ֆիլմագրություն

## Ծանոթագրություններ

Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Տարբերակ (ֆիլմ, 2007)

**«Տարբերակ»** (), 2007 թվականի ֆիլմ՝ նկարահանված ռեժիսոր Գևին Հուդի կողմից։ Ֆիլմի հիմքում ընկած էր մի դեպք, որ տեղի է ունեցել Խալեդոմ ալ-Մասրիի հետ, ում սխալմամբ առևանգել են և հանձնել ԿՀՎ-ին՝ նրան համարելով սեպտեմբերի 11-ի դեպքերի մասնակից։

## Սյուժե
Եգիպտացի ինժեներ Անվարա Էլ-Իբրահիմին, որ ապրում էր Չիկագոյում իր մայրիկի, հղի կնոջ՝ Իզաբելայի  և փոքր որդու հետ, կապում են հանցավոր կազմակերպության հետ որոշակի ձայնագրությունների պատճառով, որոնցում ասվում է, որ Ռաշիդ անունով հայտնի ահաբեկիչը մի քանի անգամ զանգահարել է տվյալ համարով։ ՀԱՀ-ում տեղի ունեցած գիտաժողովից վերադառնալու ժամանակ նրան ձերբակալում են և ուղարկում գաղտնի օբյեկտ, որտեղ նա հարցաքննվում և  խոշտանգվում է։ Իզաբելան այս ամենի մասին չի իմանում, իսկ Անվարի՝ ՀԱՀ-ից մեկնելու մասին գրությունները ոչնչացնում են։

## Դերերում

## Արձագանքներ
Ֆիլմը ստացել է խառը արձագանքներ։  Rotten Tomatoes կայքում ֆիլմն ստացել է 47% վարկանիշ 153 գրախոսությունների հիման վրա։  Ռոջեր Էբերտը  ֆիլմին տվել  է չորս աստղ՝ գրելով, որ ֆիլմում հարց է բարձրանում խոշտանգումների և անձնական պատասխանատվության մասին և միևնույն ժամանակ մեղմ մոտեցում է ցուցաբերվում բարոյական կողմերի  նկատմամբ։ Միևնույն ժամանակ   Պիտեր Տրեվերսը  բարձր  է գնահատել ֆիլմը, սակայն նշել է, թե դրամայի տեսանկյունից ֆիլմը ձախողում է։

## Ծանոթագրություններ

## Արտաքին հղումներ
* Պաշտոնական կայք 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Նյու Լայն Սինեմայի ֆիլմեր
Կատեգորիա:Ֆիլմեր ահաբեկչության մասին
Կատեգորիա:Ֆիլմեր, որոնց գործողությունները տեղի են ունենում Իլինոյսում
Կատեգորիա:Ֆիլմեր ԿՀՎ-ի մասին
Քերի Փրեստոն

**Քերի Փրեսթոն** (, ), ամերիկացի դերասանուհի, ռեժիսոր և պրոդյուսեր, ավելի հայտնի է «Իրական արյուն», «Լավ կին» հեռուստասերիալներում կատարած իր դերերով։ 2013 թվականին ստացել է Էմմի մրցանակ «Կնոջ լավագույն դերակատարում դրամատիկական հեռուստասերիալում» անվանակարգում «Լավ կին» սերիալում կատարած իր դերի համար։

## Կյանքը և կարիերան
Քերի Փրեստոնը ծնվել և մեծացել է Մեյքոնում (Ջորջիա)։ 1990 թվականին նա ավարտել է Էվանսվիլի համալսարանը բակալավրի աստիճանով, իսկ 4 տարի անց՝ Ջուլիարդի դպրոցը և շուտով սկսել է ելույթ ունենալ Բրոդվեյի բեմում։
Փրեստոնն ավելի հայտնի է Արլին Ֆաուլերի դերով «Իրական արյուն» հեռուստասերիալում, որտեղ նա նկարահանվել է 2008-2014 թվականների ընթացքում։ Նա նաև հայտնի է իր պարբերական դերով «Լավ կին» սերիալում։ Բացի այդ նա հայտնվել է շատ այլ սերիալներում, որոնց թվում են նաև «Սփին-Սիթի», «Դանդաղացված զարգացում», «Օրենք և կարգ։ Հատուկ կորպուս», «Հուսահատ տնտեսուհիները» «Կորուսյալները» (The Man Behind the Curtain տեսարանում), «Մասնավոր պրակտիկա» և «Տեսադաշտում» հեռուստասերիալները։ Մեծ էկրանին նա նշանակալից դերեր է ունեցել «Լավագույն ընկերոջ հարսանիքը», «Հարստության և աղքատության մեջ» և «Սթեփֆորդյան կանայք» ֆիլմերում։

1998 թվականից Քերի Փրեստոնն ամուսնացած է դերասան Մայքլ Էմերսոնի հետ։

## Ֆիլմագրություն
* 1997 — Լավագույն ընկերոջ հարսանիքը / *My Best Friend’s Wedding*
* 1997 — Հարստության և աղքատության մեջ / *For Richer or Poorer*
* 1998 — Մերկուրին վտանգի մեջ է / *Mercury Rising*
* 2000 — Բագեր Վանսայի լեգենդը / *The Legend of Bagger Vance*
* 2004 — Սթեփֆորդյան կանայք / *The Stepford Wives*
* 2005 — Տռանսամերիկա / *Transamerica*
* 2008 — Վիկի Կրիստինա Բարսելոնա / *Vicky Cristina Barcelona*
* 2010—2015 — Լավ կին / *The Good Wife*
* 2008—2014 — Իրական արյուն/ *True Blood*
* 2011—2016 — Տեսադաշտում/*Person of Interest*
* 2017 — Լավ կռիվ /*The Good Fight*

## Ծանոթագրություններ

Կատեգորիա:Ամերիկացի ռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կին ռեժիսորներ
Կատեգորիա:Թատրոնի ամերիկացի դերասանուհիներ
Պարոն Լազար

**«Պարոն Լազար»** (), կանադական դրամատիկ ֆիլմ, որի ռեժիսորն է Ֆիլիպ Ֆալարդոյը։ Էկրաններին է հայտնվել 2011 թվականին։ Ջինի (կինոմրցանակ)ի մի քանի անվանակարգերում դարձել է դափնեկիր, Օսկար (մրցանակ)ի նոմինանտ։ Պրեմիերան տեղի է ունեցել Լոկարնո կինոփառատոնի ժամանակ՝ 2011 թվականի օգոստոսի 8-ին։ Ըստ պիեսի «Բաշիր Լազարը» Էվելին դե լա Շենելեն է, ով էլ կատարել է երկրորդական դերերից մեկը։

## Սյուժե
Մոնրեալի տարրական դպրոցներից մեկում, երիտասարդ ուսուցչուհին կյանքին վերջ է տալիս ինքնասպանությամբ։ Նրա փոխարեն իրեն առաջարկում է Բաշիր Լազարը, ով փախստական էր Ալժիրից։ Հասկանալով, որ նոր ուսուցիչ գտնելը տարվա կեսին հեշտ չի լինի, տնօրենը համաձայնվում է։ Սկզբում աշխատանքը հեշտ չտրվեց Լազարին, նա պետք է հաղթահարեր երկրների միջև մշակութային տարբերությունները, բացի դրանից, նա նոր էր կորցրել ընտանիքին․ կինը և երեխան մահացել էին Ալժիրում։ Բացի դրանից նրան անընդհատ հաջողվում էր շփում հաստատել երեխաների հետ, ովքեր դեռ վերապրում էին ուսուցչուհու մահը։ Լազարը շոկ ապրեց, երբ իմացավ, թե ինչու է իրենց առաջվա ուսուցչուհին ինքնասպան եղել։
Շուտով դրանից հետո նրան հայտնում են, որ նա այլևս չի կարող աշխատել դպրոցում, քանի որ հայտնի է դարձել, որ նա երբեք չի եղել ուսուցիչ, իսկ Ալժիրում նա ռեստորան էր պահում։ Ոսուցչուհի եղել է իր կինը, և իր գրությունները նա օգտագործել է, որ սովորեցնի երեխաներին։ Լազարը խնդրեց ևս մեկ օր, որ հրաժեշտ տա իր աշակերտներին, հիշեցնելով, որ երեխաներն արդեն կորցրել են մի ուսուցչուհու, առանց որևէ հրաժեշտի։ Տնօրենը, ով կադրային սխալների պատճառով, հենց ինքն էր հեռացման շեմին կանգնած, տալիս է իր համաձայնությունը։

## Դերերում
* Մուհամեդ Ֆելագ — *Բաշիր Լազար, դպրոցի ուսուցիչ
* [[Սոֆի Նելիս]] — *Ալիսա Լ’Էկյունե, աշակերտուհի
* Էմիլեն Ներոն — *Սիմոն
* Դանիել Պրու — *տիկին Վայանկուր
* Բրիժիտ Պուպար — *Կլեր Լաժու
* Ժյուլ Ֆիլիպ — *Գաստոն
* Լուի Շամպայն — *դռնապան
* Էվելին դե լա Շենելե — *Ալիսա Լ’Էկյուեի մայրը

## Հատուկ մրցանակներ և նոմինացիաներ
* 2011 — երկու մրցանակ Վալյադոլիդի կինոփառատոնի ընթացքում և մրցանակ՝ լավագույն սցենարի համար (Ֆիլիպ Ֆալարդո)։
* 2011 — *Variety Piazza Grande Award* մրցանակ և հեռուստադիտողների հավանության մրցանակ
* 2011 — Տորոնտոյի կինոփառատոնի մրցանակ՝ լավագույն լայնամետրաժ կանադական ֆիլմի համար։
* 2012 — 6 Ջինի» մրցանակ, լավագույն ֆիլմ (Լյուկ Դերի, Կիմ Մակկրոու), լավագույն ռեժիսուրա (Ֆիլիպ Ֆալարդո), լավագույն ադապտացված սցենար (Ֆիլիպ Ֆալարդո), լավագույն տղամարդու դերակատար (Մուհամեդ Ֆելագ), լավագույն կանացի դերակատար (Սոֆի Նելիս), լավագույն մոնտաժ (Ստեֆան Լաֆլյոր)։ Բացի դրանից ժապավենը ստացել է երեք անվանակարգ․ լավագույն օպերատորական աշխատանք (Ռոնալդ Պլանտ), լավագույն երաժշտություն (Մարտին Լեոն), լավագույն ձայն (Պյեր Բերտրան, Շոն-Նիկոլաս Գալախեր,Բերնար Գարեպի Ստրոբլ).
* 2012 — Օսկար անվանակարգ՝ լավագույն օտար լեզվով ֆիլմ։
* 2012 — հեռուստադիտողի համակրանք մրցանակ Սիդնեի կինոփառատոնի ընթացքում, լավագույն պատմողական, գեղարվեստական ֆիլմի համար։
* 2012 — հեռուստադիտողի համակրանք մրցանակ Ռոտերդամի կինոփառատոնի ընթացքում։

## Ծանոթագրություններ

Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:Կանադական դրամա ֆիլմեր
Կատեգորիա:Կանադական ֆիլմեր
Կատեգորիա:Ֆիլմեր դպրոցի մասին
Կատեգորիա:Ֆիլմեր ինքնասպանության մասին
Կատեգորիա:Ֆրանսերեն ֆիլմեր
Կատեգորիա:2010-ականների կանադական ֆիլմեր
Կատեգորիա:Մոնրեալում նկարահանված ֆիլմեր
Շանդոր Ժոտեր

**Շանդոր Ժոտեր** (, ), հունգարացի դերասան, թատրոնի ռեժիսոր, ինչպես նաև սցենարիստ։

## Կենսագրություն
### Կարիերա
Դերասանի ծնողներն են Շանդոր Ժոտերը և Եվա Մալի։ 1983 թվականին Շանդորն ավարտել է Բուդապեշտի դրամայի և կինոյի ակադեմիան։ 1983-1985 թվականներին աշխատել է Շանդոր Հևեսի անվան թատրոնում, 1985-1986 թվականներին՝ Սոլնոկի «*Szigligeti*» թատրոնում, 1986-1990 թվականներին՝ Միկլոշա Ռադնոտի անվան թատրոնում, 1990-1992 թվականներին՝ որպես դրամատուրգ Ժիգմոնդ Մորիցի անվան թատրոնում, 1992-1994 թվականներ՝ որպես ռեժիսոր Միշկոլցի ազգային թատրոնում, 1994-1996 թվականներին նաև աշխատել է որպես ռեժիսոր «*Szigligeti*» թատրոնում։

1996 թվականին Շանդորը սկսել է աշխատել որպես ուսուցիչ Բուդապեշտի դրամայի և կինոյի ակադեմիայում։ Նույն թվականին նա պայմանագիր է կնքել «*Szegedi Nemzeti*» թատրոնի հետ, իսկ 1999 թվականին՝ Միլոշա Ռադդնոտի անվան թատրոնի հետ։ 2008 թվականին Շանդորը սկսել է աշխատել Գեզ Գարդոնի անվան թատրոնում։ Բացի այդ, Շանդոր Ժատերը անմիջականորեն կապված է Բուդապեշտի պետական թատրոնի, Բուդապեշտի կատակերգության թատրոնի, Հունգարիայի պետական օպերայի թատրոնի, Իոժեդ Քաթոնի անվան թատրոնի և «*Krétakör*» թատրոնի հետ։

### Թատրոն
Շանդորը որպես դերասան մասնակցել է 8 ներկայացման, այդ թվում Իմրե Շարկադիի ստեղծագործություններում։ Որպես ռեժիսոր, իր ղեկավարության տակ է վերցրել 91 ներկայացում, որոնցից մի քանիսը եղել են Ուիլյամ Շեքսպիրի, Միհայ Վյորյոշմարտի, Վիկտոր Հյուգոյի և այլոց աշխատանքները։ Բացի այդ, Շանդորը եղել է սցենարիստ 10 ներկայացումներում։

### Կինո
Որպես կինոյի դերասան, նկարահանվել է «Հանուսսեն», «Առանց ճակատագրի», «Սպիտակ Աստված», «Սաուլի որդին» և այլ ֆիլմերում։ Նաև Շանդորը իր վրա է վերցրել սցենարիստի պարտականությունները 4 ֆիլմում։

## Մրցանակներ
* 1998- «Մարի Յասաի անվան մրցանակաբաշխություն»
* 2006- «Կոշուտայի անվան մրցանակ» և այլ մրցանակներ

## Ծանոթագրություններ

## Արտաքին հղումներ
* 
* Շանդոր Ժոտերը ԿինոՊոիսկ կայքում
* Դերասանի և ռեժիսորի կարիերան 
* Nemzeti Színház 
* Színházi Adattár 

Կատեգորիա:Հունգարացի դերասաններ
Կատեգորիա:Հունգարացի ռեժիսորներ
Կատեգորիա:Հունգարացի սցենարիստներ
Կատեգորիա:Հունգարացի դրամատուրգներ
Կատեգորիա:Կոշութի մրցանակի դափնեկիրներ
Ալեքս և Էմմա

**«Ալեքս և Էմմա»** (), 2003 թվականի ռոմանտիկ կատակերգություն։ Գլխավոր դերերում են՝ Լյուկ Ուիլսոնը և Քեյթ Հադսոնը։ Ֆիլմը ստացել է քննադատների բացասական արձագանքը և հավաքել է $14 մլն։

## Սյուժե
Ալեքսը՝ բանաստեղծ է, բայց իր ստացած հասույթը վատնում է ազարտային խաղերի վրա և հայտնվում շատ ծանր վիճակում։ Ոտնձգություններից ազատվելու համար, որոնք նրա հանդեպ կատարվում էին չվճարած պարտքերի պատճառով, նա պետք է, կամ 30 օրվա ընթացքում ավարտեր իր վեպը, կամ մահանար։ Որպեսզի աշխատանքը արագ ընթանար Ալեքսը վարձում է սղագրուհի Էմմային։ Գեղեցիկ կերպով և առանց անձնական պարգևատրման, նա սկսում է ուղղել իր սխալները, այնուհետև վեպը վերածել հեղինակային տեքստի։ Աննկատ սիրային կրքի հետ թղթերը դառնում են իրական կյանք։

## Դերերում

## Նկարահանող խումբ
* Ռեժիսոր՝ Ռոբ Ռայներ
* Պրոդյուսերներ՝ Թոդդ Բլեք, Ալան Գրեյսման, Ջերմի Լյովեն, Ռոբ Ռայնեռ, Էլի Սամախա
* Սցենարիստ՝ Ջերմի Լևեն
* Օպերատոր՝ Գևին Ֆիննի
* Կոմպոզիտոր Մարկ Շեյման

Արտադրությունը՝ Franchise Pictures

Համաշխարհային պրեմիերա՝ 2003 թվականի հունվարի 20։

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2003 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ֆիլմեր գրողների մասին
Kod Adı K.O.Z.

«**Kod Adı K.O.Z.**», թուրքական ֆիլմ, որի պրեմիերան կայացել է 2015 թվականի փետրվարի 13-ին։ Սյուժեն պատմում է Թուրքիայում կաշառակերության սկանդալի մասին, նաև քաղաքական այլ իրադարձությունների մասին։ Համաձայն ֆիլմի հեղինակների տեսակետի, այդ իրադարձությունները համարվում էին դավադրություն՝ Թուրքիայի նախագահ Ռեջեփ Թայիփ Էրդողանի նկատմամբ, որը կազմակերպել էր ընդդիմության  Ֆեթուլլահ Գյուլենի կողմնակիցների կողմից։

Քննադատների կարծիքով ֆիլմը ունի պրիմիտիվ և խճճված սցենար, վատ դերասանական խաղ։ Այս ֆիլմը հաճախ համեմատում են «Կամքի հաղթանակը» ֆիլմի հետ

Պրեմիերայից անմիջապես հետո, 2015 թվականի փետրվարին ֆիլմը ստացավ բացասական  բազմաթիվ գնահատականներ  Internet Movie Database կայքի օգտատերերի կողմից (1.0) և դասվեց 100 ամենավատ ֆիլմերի շարքին։ Ներկա պահին ֆիլմը զբաղեցնում է առաջին հորիզոնականը 100 ամենավատ ֆիլմերի շարքում։ Թուրքիայում ֆիլմի պրեմիերան ցուցադրվել է մեծ էկրանին, 850 կինոթատրոններում, սակայն հանդիսատեսի մոտ հետաքրքրություն չի առաջացրել։ Այդ ֆիլմի պատճառով թուրքական հայտնի մի շարք ֆիլմերի պրեմիերաների ժամկետը փոխվեց։

## Ծանոթագրություններ

Կատեգորիա:2015 ֆիլմեր
Կատեգորիա:Դետեկտիվ ֆիլմեր
Կատեգորիա:Թուրքական ֆիլմեր
Կատեգորիա:Թուրքերեն ֆիլմեր
Կատեգորիա:Թրիլեր ֆիլմեր
Կատեգորիա:Մարտաֆիլմեր
Կատեգորիա:Քարոզչական ֆիլմեր
Կատեգորիա:Ֆիլմեր, որոնց գործողությունները տեղի են ունենում Թուրքիայում
Ջեյսոն Վարգաս

**Ջեյսոն Վարգաս** (, ), չիլիացի ֆուտբոլիստ, հարձակվող։ Հանդես է գալիս արգենտինական «*Էստուդիանտես*»-ի և Չիլիի երիտասարդական հավաքականում։

## Ակումբային կարիերա
### «Ունիվերսիդադ Կատոլիկա»
Վարգասը «*Ունիվերսիդադ Կատոլիկա*» ֆուտբոլային ակումբի սան է։ Չիլիի առաջնության շրջանակներում իր դեբյուտը Վարգասը նշել է 2014 թվականի դեկտեմբերի 6-ին՝ «*Ունիվերսիդադ դե Կոնսեպսիոն*»-ի դեմ խաղում։ Թիմի կազմում իր առաջին գոլը նա խփել է 2015 թվականի հոկտեմբերի 25-ին՝ «*Պալեստինո*»-ի դեմ խաղում։ 2016 թվականին Ջեյսոնը դարձել է Չիլիի չեմպիոն։

### «Էստուդիանտես»
2016 թվականի ամռանը Ջեյսոն Վարգասը տեղափոխվել է արգենտինական «*Էստուդիանտես*»։ Թիմի կազմում իր դեբյուտը նշել է «*Սարմիենտո*»-ի դեմ խաղում։

## Միջազգային կարիերա
2017 թվականին Չիլիի երիտասարդական հավաքականի կազմում մասնակցել է Էկվադորում Հարավային Ամերիկայի երիտասարդական առաջնությանը։ Վարգասը մասնակցել է Կոլումբիայի, Պարագվայի և Բրազիլիայի հավաքականների դեմ խաղերին։

## Ձեռքբերումներ
* Չիլիի չեմպիոն - 2016

## Ծանոթագրություններ

## Արտաքին հղումներ
* 

Կատեգորիա:Էստուդիանտեսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Խեցգետնի կղզի

**Խեցգետնի կղզի**, պաշտոնական անվանումը՝ **Վիեկես** (), Պուերտո Ռիկոյին պատկանող կղզի Կարիբյան ծովում։

Համարվում է կղզեախմբային այս պետության խոշորագույն կղզիներից մեկը։ Բրիտանացիներն այն անվանում են *«Խեցգետնի կղզի»*։

## Աշխարհագրություն
Խեցգետնի կղզին գտնվում է Հարավային Ամերիկա մայրցամաքում՝ Կարիբյան ծովում։ Տեղակայված է Պուերտո Ռիկոյի հիմնական կղզուց 13 կմ արևելք։  Զբաղեցնում է 135 կմ² տարածք։

Աշխարհագրորեն Վիրջինյան կղզիների մաս է կազմում։ Վիեկեսը, հարևան Կուլեբրա կղզին, ինչպես նաև մի շարք փոքրիկ կղզիներ միասին ձևավորում են Իսպանական Վիրջինյան կղզիները։ Խեցգետնի կղզու կլիման արևադարձային է։ Միջին ջերմաստիճանը 28-31 °С։

Տեղանքը լեռնային է և բարձրադիր։ Տարեկան տեղումների միջին քանակը կազմում է 1100-1400 մմ։ Խեցգետնի կղզու ամենաբարձր կազմում է 300 մետր։

Վիեկեսի տնտեսության գերակա ճյուղը զբոսաշրջությունն է։ Խեցգետնի կղզու հանդեպ հետաքրքրությունը պայմանավորված է վերջինիս աշխարհագրական դիրքով։

## Բնակչություն
Ըստ 2010 թվականի մարդահամարի տվյալների՝ Խեցգետնի կղզու բնակչությունը կազմում է 9301 մարդ։ Զբոսաշրջային սեզոնին բնակչության թիվը կտրուկ ավելանում է։

## Տես նաև
* Պուերտո Ռիկո

## Պատկերասրահ

Sub-tropical dry forest vieques.jpg
Vieques SunBayBeach.jpg
Navy vehicles in Vieques beach.JPEG
Vieques Ceiba.jpg


## Ծանոթագրություններ

Կատեգորիա:Պուերտո Ռիկոյի աշխարհագրություն
Ալ-Ֆայում (մուհաֆազ)

**Ալ-Ֆայումի մարզ** (), Եգիպտոսի Արաբական Հանրապետության 29 մուհաֆազաներից մեկը։ Ալ-Ֆայումյի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք չունի։

Մաուֆազան զբաղեցնում է 6 068 կմ² տարածք և համարվում է 15-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության գլխավոր զբոսաշրջային մարզերից մեկը։

## Վարչական բաժանում
Մաուֆազան կազմված է 6 վարչական կենտրոններից, ինչպես նաև 56 քաղաքային և գյուղական խորհուրդներից։ Այստեղ կան 162 գյուղեր և 189 փոքրիկ բնակավայրեր։ Ալ-Ֆայումի մարզի կազմի մեջ մտնող շրջաններն են․
* Իբշավայ ()
* Իթսա ()
* Սինուրիս ()
* Ալ-Ֆայում ()
:*և այլն*

## Բնակչություն
2014 թվականի տվյալներով մաուֆազայի ընդհանուր բնակչությունը կազմում է 2 512 792 մարդ։ Այդ ցուցանիշով այն գրավում է 15-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 414,11 մարդ/կմ²։

Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։

Ալ-Ֆայումի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։

## Նշումներ

## Ծանոթագրություններ

Կատեգորիա:Եգիպտոսի մուհաֆազաներ
Լևոն Օգանեզով

**Լևոն (Լեոնտի) Սարգսի Օգանեզով** (, ), հայազգի խորհրդային և ռուսական դաշնակահար, կոմպոզիտոր, դերասան, հեռուստահաղորդավար, ՌԴ վաստակավոր արտիստ (1993)։

## Կենսագրություն
Լևոն Օգանեզովը ծնվել է Մոսկվա քաղաքում։ Հայրը եղել է վարպետ-կոշկակար, իսկ մայրը՝ տնային տնտեսուհի։

Սովորել է Մոսկվայի կենտրոնական երաժշտական դպրոցում։ Ավարտել է Իպոլիտով-Իվանովի անվան երաժշտական ուսումնարանը, այնուհետև՝ 1967 թվականին Մոսկվայի Չայկովսկու անվան պետական կոնսերվատորիայի դաշնամուրի բաժինը։ Բազմիցս հաղթող է ճանաչվել դաշնամուրային մրցույթներում։ Վարել է բազմաթիվ հեռուստանախագծեր` «Սպիտակ թութակ» (), «Աղմուկ դաշնամուրի շուրջ» (), «Բարի երեկո, Իգոր Ուգոլնիկովի հետ» (), «Կյանքը հիասքանչ է» ։ Նկարահանվել է մի քանի ֆիլմերում։ Որպես նվագակցող աշխատել է այնպիսի հայտնի արտիստների հետ ինչպիսիք են՝ Անդրեյ Միրոնովը, Կլավդիա Շուլժենկոն, Օլեգ Անոֆրիևը, Վալենտինա Տոլկունովան, Իոսիֆ Կոբզոնը, Վլադիմիր Վինոկուրը, Լարիսա Գոլուբկինան, Յան Օսինը, Մաքսիմ Գալկինը և ուրիշներ։ Որպես դերասան հանդես է եկել Մոսկվայի Սատիրայի թատրոնում, «Մնաս բարով, կոնֆերենսիե» ներկայացման մեջ։ Հյուրախաղերով հանդես է եկել ինչպես Ռուսաստանի տարբեր քաղաքներում, այնպես էլ՝ Հայաստանում ԱՄՆ-ում, Իսրայելում, Ավստրալիայում, Ֆրանսիայում։

## Ֆիլմագրություն
* Էստրադայում է Վլադիմիր Վինոկուրը (1982)  
* Անձրևի հետքը (1991)
* Անհամեմատելին (1993)
* Ննջարանի բանալին (2003)
* Վաճառվում է ամառանոց (2005)
* Երջանկության ռելսեր (սերիալ, 2006)

## Ընտանիք
* Հայրը՝ Սարգիս Արտյոմի
* Մայրը՝ Մարիա Սերգեևնա
* Կինը՝ Սոֆյա
* Դուստրերը՝ Մաշա և Դաշա

## Աղբյուրներ
* Биография
* Левон Саркисович Оганезов. Биографическая справка

## Արտաքին հղումներ
*Оганезов, Левон Саркисович

## Ծանոթագրություններ

Կատեգորիա:Խորհրդային դերասաններ
Կատեգորիա:Խորհրդային կոմպոզիտորներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:Ռուս դաշնակահարներ
Կատեգորիա:Ռուս դերասաններ
Կատեգորիա:Ռուս դիրիժորներ
Կատեգորիա:Ռուս երաժիշտներ
Կատեգորիա:Ռուս կոմպոզիտորներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ
Բրաունինգի տարբերակը (ֆիլմ, 1951)

**Բրաունինգի տարբերակը**, Թերենս Ռաթիգանի 1948 թվականի նույնանուն պիեսի վրա հիմնված 1951 թվականին արտադրության բրիտանական ֆիլմ։ Ռեժիսորն էր Էնթոնի Էաքուիթն, իսկ գլխավոր դերասանը՝ Մայքլ Ռեդգրեյվը։

## Սյուժե
Էնդրյու Քրոքեր-Հարիսը ծերացող ուսուցիչ է անգլիական հանրակրթական դպրոցում և ստիպված է թոշակի անցնել վատ առողջության պատճառով։ Ֆիլմն, ինչպես և պիեսը, պատմում է իր պաշտոնում ուսուցչի վերջին մի քանի օրերի մասին, երբ նա սկսում է համակերպվել ձախողված ուսուցիչ լինելու փաստի հետ։ Կնոջ անհավատարմությունն ու գիտակցումը, որ նրան ատում են և՛ աշակերտները, և՛ դպրոցի աշխատակազմը ավելի է թուլացնում իրեն։

Սառնասիրտ Քրոքեր-Հարիսի շրջադարձային պահն իր աշակերտ Թեփլոուի անսպասելի բաժանման նվերն էր, որը Ռոբերտ Բրաունինգի Agamemnon պիեսի թարգմանությունն է, որը նա մակագրել է «Աստված հեռվից նրբանկատորեն է նայում նուրբ ուսուցչին» հունական արտահայտությամբ։

### Գրքի և պիեսի միջև տարբերություններ
Ռաթիգանի սցենարն ավելի երկար է քան պիեսը, որն ավարտվում է Քրոքեր-Հարիսի Թեփլոուի նվերից առաջացրած արտասվալից ռեակցիայով։ Իսկ պիեսն ավարտվում է Քրոքեր-Հարիսի դպրոցին ուղղված բաժանման խոսքերից առաջ։ Ֆիլմը ցույց է տալիս ճառը, որի ժամանակ նա ընդունում է իր սխալները և աշակերտները նրան ջերմորեն ծափահարում են։ Ֆիլմն ավարտվում է Քրոքեր-Հարիսի և Թեփլոուի միջև խոսակցությամբ և առաջարկությամբ, որ Քրոքեր-Հարիսը կավարտի Agamemnon պիեսի իր թարգմանությունը։

## Դերասանական կազմ
* Մայքլ Ռեդգրեյվ-Էնդրյու Քրոքեր-Հարիս
* Ջին Քենթ-Էնդրյուի կին՝ Միլի
* Նայջլ Փեթրիք-Միլիի սիրեկան Ֆրենք Հանթեր, որը նաև Էնդրյուի կոլեգան է
* Ռոնալդ Հաուըրդ-Գիլբերտ
* Ուիլֆրիդ Հայդ-Ուայթ-տնօրեն
* Բրայըն Սմիթ-Թեփլոու
* Բիլ Թրեվըրս-Ֆլեչեր
* Ջուդիթ Ֆըրս-Տիկին Ուիլիամսոն as Mrs. Williamson
* Փիթեր Ջոնս-Քարսթերս
* Սառա Լոսըն-Բեթի Քարսթերս
* Սքոթ Հերոլդ-Ուիլիամսոն
* Փոլ Մեդլընդ-Ուիլսոն
* Այվըն Սեմսըն-Լորդ Բեքստեր
* Ժոզեֆին Միդլթոն-տիկին Ֆրոբիշեր

## Արտադրություն
Ռեթիգանն ու Էսքուիթը սկզբից դժվարանում էին գտնել պրոդյուսերներ, որոնք ցանկանում էին պիեսը ֆիլմ դարձնել մինչև Ըրլ սուրբ Ջոնին հանդիպելը։
Միլիի դերը սկզբնապես պետք է խաղար Մարգարետ Լոքվուդը։
Ֆիլմը նկարահանվել է Pinewood Studios կինոստուդիայում։ Դպրոցի տեսարանները նկարահանվել են Դորսեթ կոմսության Շերբորն քաղաքի Շերբորն դպրոցում։

## Մրցանակներ
;Հաղթած
* 1951 թվականի Կաննի կինոփառատոն
** Լավագույն դերասան (Մայքլ Ռեդգրեյվ)
** Լավագույն սցենար
* Բեռլինի առաջին միջազգային կինոփառատոն
** Բրոնզե արջ (Դրամա)
** Փոքր բրոնզե թավա

;Առաջադրված
* Կաննի կինոփառատոն-Ոսկյա արմավենու ճյուղ

## Ծանոթագրություններ

## Արտաքին հղումներ
* 
* Criterion Collection essay by Geoffrey Macnab on the 1951 film

Կատեգորիա:1950-ականների անգլերեն ֆիլմեր
Կատեգորիա:1951 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:Universal Pictures ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:1951 դրամա ֆիլմեր
Կատեգորիա:1950-ականների բրիտանական ֆիլմեր
Ցզյու Տյան

**Ցզյու Տյան** – չինական տիեզերաբանության և առասպելաբանության մեջ 9 երկնային տարածքներ, որոնք տեղակայված են միմյանց վրա և երկնքի բաղադրիչներն են։ Երկնքի այս ուղղահայաց պատկերացման հետ միաժամանակ կար պատկերացում հորիզոնական մոդելի մասին, որի համաձայն Ցզյու Տյանը երկնքի 9 մասերն է` բաժանված համաձայն 9 ուղղությունների (հյուսիս, հարավ, արևելք արևմուտք, հյուսիս-արևելք, հյուսիս-արևմուտք, հարավ-արևելք, հարավ-արևմուտք և կենտրոն), որոնք նաև անվանում են Ցզյու Ե` «9 դաշտեր», որոնցից յուրաքանչյուրը ունի իր ուղղությունը` կենտրոնական` Ցզյուն Տյան` «Հարթ երկինք», արևելյան`  Ցան Տյան` «Կապույտ երկինք», հյուսիսային` Սյուան Տյան` «Սև երկինք», հարավային` Յան Տյան` «կրակե երկինք»։  

Համաձայն հին տիեզերաբանական պատկերացումներին Ցզյու Տյանը համապատասխանում է երկրի Ցզյու Չժոուին` 9 տարածքներ, որոնց դեռ հին ժամանակներից բաժանված է եղել Չինաստանը։ 

Ըստ միջնադարյան դաոսական պատկերացումների` յուրաքանչյուր տարածք ունի իր դարպասները, որոնք պաշտպանում են վագրեր և ընձառյուծներ, ինչպես նաև երկնայաին իշխանի դռնապահը (Դի-Խուն)։ Ցածր տարածքում` Չանխե դարպասն է, որտեղով անցնում է երկնային և երկրային աշխարհների սահմանը։ Նրանց միջով, երբեմն, կարող է երկիր իջնել չար արևմտյան քամին, այդ դարպասներով կարելի է երկինք մտնել և սկսել երկնքի նվաճումը։

## Ծանոթագրություններ
Պատերազմ (ֆիլմ, 2015)

**«Պատերազմ»** (), ռեժիսոր Տոբիասլա Լինդհոլմայի 2015 թվականի դանիական ռազմական դրաման, որը հանդես է եկել որպես նաև սցենարի հեղինակ, գլախավոր դերերում՝ Պիլու Ասբեկը և Սերեն Մալինգը։ Ֆիլմը պատմում է դանիական ռազմական ընկերությունը Աֆղանստանում թալիբների դեմ։ Հրամանատարը մեղադրվում է ռազմական հանցագործությունների մեջ։ Ֆիլմը առաջադրվել է 88-րդ «Օսկարի» արարարողությանը, որպես լավագույն արտասահմանյան ֆիլմ։

## Սյուժե
Վաշտի հրամանատար Կլաուսը Մ. Պեդերսենը և նրա զինվորները տեղակայված էին Աֆղանստանի Գիլմենդ նահանգում։ Մինչդեռ Մարիան՝ Կլաուսի կինը, փորձում է ապրել Դանիայում սովորական կյանքով, գլուխ հանել երեք երեխաների հետ, որոնք զգում էին հոր կարիքը։ Շարային առաջադրանքների ժամանակ զինվորները հայտնվում են ծանր փոխհրաձգության տակ, որպիսզի փրկի իր մարդկանց, Կլաուսը կանչում է օդային ուժերին։ Այդ որոշումը լուրջ ունեցավ նրա և նրա ընտանիքի համար, հայրենիք վերադառնալուց հետո նրան մեղադրում են այդ ավիավթարի արդյունքում զոհված 11 մարդկանց սպանության մեջ։ Կլաուսի ծառայակիցը տալիս է կեղծ ցուցմունք, և Կլաուսին արդարացնում են, և նա մնում է իր կնոջ և երեխաների հետ։

## Դերասաններ
* Պիլու Ասբեկ — Կլաուս Մայքլ Պեդերսեն
* Սերեն Մալինգ — Մարտին Օլսեն
* Դար Սալիմ — Նաջիբ Բիսմա
* Տուվա Նովոտնի — Մարիա Պեդերսեն
* Շարլոտա Մանկ — Լիսբետ Դանինգ
* Ալ-Ջաբուրի — Լուտֆի Հասան

## Արտադրություն
Ֆիլմը նկարահանվել է ամերիկյան Nordisk Film կինոընկերության աջակցությամբ DR TV և ստացել է ութ մլն դանիական կրոն, դանիական Ինստիտուտի կողմից։ Նկարահանումները տեղի են ունեցել Կոպենհագենում, Կոնյա քաղաքում, Թուրքիայում և Իսպանիայի Ալմերի քաղաքում։ Նրանք ավարտվեցին 2015 թվականի հունվարին։ Բացառությամբ գլխավոր հերոսների, զինվորների դերը խաղում էին իսկական դանիացի զինվորները, որոնք ծառայում էին Աֆղանստանում։

## Ծանոթագրություններ

## Արտաքին հղումներ
*  

Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Դանիական դրամա ֆիլմեր
Կատեգորիա:Դանիական ֆիլմեր
Կատեգորիա:Թուրքիայում նկարահանված ֆիլմեր
Կատեգորիա:Ռազմական ֆիլմեր
Հորես Լինդրում

**Հորես Լինդրում** (**Հորես Նորման Ուիլյամ Մորել**, ), ավստրալիացի պրոֆեսիոնալ սնուկեր և բիլիարդ խաղացող։ Թեև հայտնի սնուկեր խաղացող է` նա միշտ պարտվել է Ջո Դևիսին, ում չի հաղթել պրոֆեսիոնալ մակարդակում։ Լինդրումը երեք անգամ Աշխարհի Առաջնության եզրափակչում խաղացել է Դևիսի դեմ, 1936, 1937 և 1946 թվականներին` պարտվելով բոլոր երեք խաղերում, սակայն դառնալով նրան հաղթելուն ամենամոտ կանգնած մարդը։ Լինդրումը հաղթել է 1952 թվականի աշխարհի առաջնությունը, որը կառավարող մարմնի և Ասոցիացիայի խաղացողների միջև վեճի պատճառով, կազմակերպվել է իր և բրիտանուհի Քլարկ Մաքքոնաչիի կողմից։

## Կենսագրություն
Հորաս Լինդրումը ծնվել է 1912 թվականի հունվարի 15-ին Պադինգթոնում` Սիդնեյում։ Նա Կլարայի որդին էր (հայտնի է որպես Վիոլետ)` Ֆրիդրիխ III-ի և Ուոլտեր Լինդրումի քույրը։ Կլարան եղել է Ավստրալիայի կանանց սնուկերի չեմպիոն։ Հորասը Ավստրալիայի առաջին բիլիարդ չեմպիոն Ֆրիդրիխ Վիլհելմ ֆոն Լինդրումի ծոռն էր և մեծ բիլիարդի մարզիչ Ֆրեդերիկ Ուիլյամ Լինդրում Երկրորդի թոռը։

Լինդրումը մահացել է 1974 թվականի հունիսի 20-ին Սիդնեյի Դելմար  մասնավոր հիվանդանոցում։ Մահվան պատճառ է դարձել թոքերի քաղցկեղը։ Նա վերապրել է իր կնոջ` Ջոյի և երկու դուստրերի շնորհիվ։

## Կարիերա
### Վաղ տարիներ
Հորաս Լինդրումը կատարել է բիլիարդի իր առաջին սենչուրին 16 տարեկան հասակում։ Նա մարտահրավեր է նետել Ֆրենք Սմիթին`Ավստրալիայի սնուկերի պրոֆեսիոնալ առաջնության համար, 1931 թվականի դեկտեմբերի 5-ին` 19 տարեկան հասակում, հաղթել է ընդհանուր 8899-8262 հաշվով։ Լինդրումը ընդունել է Սմիթի ռևանշ-մենամարտի մարտահրավերը և հաղթել է համոզիչ՝ 8060-5942 հաշվով։ Երեք տարի անց` 1934 թվականի նոյեմբերի 24-ին, նա նաև հաղթել է Ավստրալիայի պրոֆեսիոնալ բիլիարդի առաջնությունը, հաջողությամբ մարտահրվեր է նետել իր քեռի Ֆրեդին, ով կրում էր տիտղոսը 1908 թվականից։ Հորասը հաղթեց 18,754–9,143 հաշվով։

## Ծանոթագրություններ

Կատեգորիա:1912 ծնունդներ
Կատեգորիա:1974 մահեր
Կատեգորիա:Ավստրալիացի սնուկերիստներ
Կատեգորիա:Քաղցկեղից մահացածներ
Խուան Ֆոյտ

**Խուան Մարկոս Ֆոյտ** (, ), արգենտինացի ֆուտբոլիստ, պաշտպան։ Հանդես է գալիս արգենտինական «Էստուդիանտես»-ի և Արգենտինայի երիտասարդական հավաքականի կազմում։

## Ակումբային կարիերա
Ֆոյտը «*Էստուդիանտես*» ֆուտբոլային ակումբի սան է։ 2016 թվականին ֆուտբոլիստը թիմի գլխավոր մարզչի կողմից հրավիրվել է հիմանական թիմ։

Իր դեբյուտը թիմի կազմում նշել է 2017 թվականի մարտի 19-ին՝ Արգենտինայի առաջնության շրջանակներում կայացած «*Պատրոնատո*»-ի դեմ խաղում։

## Միջազգային կարիերա
2017 թվականին Արգենտինայի երիտասարդական հավաքականի կազմում Ֆոյտը մասնակցել է Էկվադորում կայացած Հարավային Ամերիկայի երիտասարդական առաջնությանը։ Նա մասնակցել է Պերուի, Բոլիվիայի Կոլոմբիայի, Բրազիլիայի, Էկվադորի, Վենեսուելայի և Ուրուգվայի հավաքականների դեմ խաղերին։

Ֆոյտը մասնակցել է նաև Հարավային Կորեայում կայացած Աշխարհի երիտասարդական առաջնությանը։ Նա դաշտ է դուրս եկել Գվինեայի, Անգլիայի և Հարավային Կորեայի հավաքականների դեմ խաղերին։

## Ծանոթագրություններ

## Արտաքին հղումներ
* Վիճակագրությունը soccerway.com կայքում
* Էջը sports.ru կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Թիլլիի տապալված սիրավեպը

**Թիլլիի տապալված սիրավեպը** (), ռեժիսոր՝ Մաք Սեննեթ։ Պատմության առաջին լիամետրաժ կինոկատակերգություն ժանրի ֆիլմը, և առաջինը, որտեղ դերակատարում է ունեցել նաև Չարլի Չապլինը։ Ֆիլմի պրեմիերան տեղի է ունեցել ԱՄՆ-ում 1914 թվականի նոյեմբերի 14-ին։

«Թիլլիի տապալված սիրավեպը» լիամետրաժ կինոկոմեդիա է։ Այս ֆիլմը ինչպես Մաք Սեննեթի մյուս ֆիլմերը ունի դինամիկ սյուժե, շատ հետապնդումներ, իսկ ահա սյուժեն ամբողջովին անհեթեթություն է պարունակում։

## Սյուժե
left|thumb|thumbtime=34|''Tillie’s Punctured Romance''
thumb|left|Представление Чарли
thumb|left|Представление Тилли

Չարլին երկերեսանի ու սրիկա փողոցային մի տղա է։ Նա ուղևորվում է գյուղ որտեղ և հանդիպում է Թիլլիին՝ ֆերմերի աղջկան։ Թիլլին այնքան էլ համակրելի չէր, բայց նրա հայրը ուներ բավականաչափ գումար, իսկ Չարլին ցանկանում էր վերցնել դրանք։ Թիլլին երբեք չէր հանդիպել նման տղամարդու և միանգամից սիրահարվում է, ու Չարլիի հետ փախչում է իր հայրական տնից։ Չարլին Թիլլիին հրավիրում է ռեստորան, որտեղ Թիլլին հարբում է, իսկ Չարլին վերցնելով Թիլլի գումարները, իր նախկին ընկերուհու՝ Մեյբլի հետ փախչում է։

Ավելի ուշ Չարլին թերթերում կարդում է, որ Թիլլիի հայրը ալպինիզմի սիրահար էր և վերջերս արշավներից մեկի ժամանակ դժբախտ պատահարի արդյունքում մահացել է, իսկ ահա Թիլլին հանդիսանում էր նրա միակ ժառանգորդը։ Չարլին իմանալով այս՝ վերադառնում է Թիլլիի մոտ և փորձում է համոզել նրան ամուսնանալ իր հետ։

Նրանք միասին ուղևորվում են Թիլլիի հոր տուն, որտեղ և երեկույթ են կազմակերպում։ Որտեղ Թիլլին հանդիպում է իր նախկին նշանածին իր ընկերուհիներից (ով ժամանակին եղել է այս տան սպասուհիներից մեկը) մեկի հետ։ Այստեղ Թիլլին ջարդ է կազմակերպում, փորձելով վրեժխնդիր լինել նրանցից։

Եվ ահա այս պահին Թիլլիի հայրը ով ամենևին էլ մահացած չի լինում, վերադառնում է և տեսնում այստեղ տիրող իրարանցումը։ Այս երեքը (Թիլլին, Չարլին և Մեյբլը) փորձում են իրար մեջ պարզել ամենը, փորձելով զերծ մնալ հայրական զայրույթից ու ոստիկաններից, քանի որ ոստիկանությունն արդեն սկսել էր հետապնդել իրենց։ Հետագայում աղջիկներից երկուսն էլ պարզում են, որ Չարլին, ոչ մեկի և ոչ էլ մյուսի ընկերն է և նրանք վերջապես հաշտվում են միմյանց հետ։

## Ծանոթագրություններ

## Արտաքին հղումներ
*  
* «Թիլլիի տապալված սիրավեպը» ինտերնետ արխիվներում

Կատեգորիա:1914 ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:1910-ականների ամերիկյան ֆիլմեր
Կատեգորիա:1910-ականների անգլերեն ֆիլմեր
Արնե Դունկան

**Արնե Դունկան** (, ), քաղաքական գործիչ, հոգեբան, ԱՄՆ-ի կրթության 9-րդ նախարար։

## Կենսագրություն
Արնե Դունկանը ծնվել է Չիկագոյի Հայդ-Փարք շրջանում, 1964 թվականին։ Նրա մայրը՝ Սյուզեն Գուդրիչը (ի ծնե Մորտոն), իր սեփական մանկական կենտրոնի աշխատակիցն էր, իսկ հայրը՝ Սթարքի Դևիս Դուկանը, փիլիսոփայության դասախոս էր Չիկագոյի համալսարանում։ Արնն ունի նորվեգական, շոտլանդական, գերմանական, շվեդական և անգլիական արմատներ։ Մանուկ հասակում նա իր ժամանակի մեծ մասն անցկացնում էր մոր կենտրոնում։ Նրա մանկության ընկերներն են եղել դերասան Մայքլ Կլարկ Դունկանը և երգիչ Ար Քելլին։

Դունկանն սկզբում սովորել է Չիկագոյի համալսարանում, իսկ հետո տեղափոխվել է Հարվարդի համալսարան, որն ավարտել է 1987 թվականին՝ ստանալով հոգեբանի բակալավրի աստիճան և magna cum laude մրցանակը։ Դիպլոմային աշխատանքը գրել է «Աղքատ քաղաքային շերտերի արժեքները, ձգտումները և հնարավորությունները» թեմայով։

Հարվրդի համալսարանում Դունկանը խաղացել է «Հարվարդ Կրիմսոն» բասկետբոլի թիմում։ 1987 թվականից 1991 թվականը նա Ավստալիայում որպես պրոֆեսիոնալ հանդես էր գալիս խաղերում։

Թասմանիայում նա հանդիպեց իր ապագա կնոջը՝ Կարին Լուանա Դունկային։ Միասին նրանք ապրում են Վիրջինիա նահանգում, Արլինգթոնում։ Նրանք ունեն երկու երեխա՝ Քլերը և Ռայան։

## Կարիերա
1992 թվականին Դունկանի ընկերը՝ ներդրումային ոլորտի բանկիր Ջոն Ռոջերսը, Դունկանին նշանակում է Ariel Education Initiative ծրագրի ղեկավար, որի նպատակն էր օգնել Չիկագոյի քաղաքային ամենավատ դպրոցներից մեկի աշակերտներին շարունակել իրենց ուսումը և ստանալ բարձրագույն կրթություն։ 1966 թվականին այդ դպրոցը փակվում է, և Դունկանն ու Ռոջերսը կարևոր դեր են խաղում դպրոցի վերաբացման  և նոր կանոնակարգի հաստատման գործում։ 1999 թվականին նա նշանակվում է Պոլա Վոլլասի՝ Chicago Public Schools-ի տնօրենի տեղակալ։ 2001 թվականի հունիսի 26-ին Չիկագոյի քաղաքապետ Ռիչարդ Դեյլին Դունկանին նշանակում է տնօրենի պաշտոնում։

2009 թվականի հունվարի 20-ին ԱՄՆ-ի սենատը հաստատում է Դունկանի նշանակումը Բարաք Օբամայի կողմից որպես կրթության նախարար։ Այդ պաշտոնում նա զբաղվում է պետական դպրոցների ավելացմամբ, բարեփոխմամբ, դաշնային բյուջեից լրացուցիչ միջոցների տրամադրմամբ, օրենքների փոփոխմամբ՝ ձգտելով, որ ոչ մի հետ մնացող երեխա չլինի։

2015 թվականի հոկտեմբերի 2-ին Դունկանը հայտնում է 2015 թվականի վերջին պաշտոնից հեռանալու իր մտադրությունների և փոխնախարար՝ Ջոն Կինգ իրեն փոխարինելու մասին։ Մամուլը Դունկանի պաշտոնավարումը բնութագրել է որպես «պատրաստաամություն ամբողջ գլխով մտնելու բանակցությունների մեջ կառավարության կրթության ոլորտում ունեցած դերի մասին»։

2016 թվականի մարտին Դանեն հայտարարում է, որ մասնակցելու է «Պալո Ալտո» կրթական ծրագրին որպես համակարգող գործընկեր։

## Անձնական կյանքը
Իր ապագա կնոջ՝ Կարեն Լինի հետ (ծնունդով թասմանուհի) նա ծանոթացել է Ավստրալիայում։ Նրանց երեխաները՝ Քլերը և Ռայանը, սովորում են Չիկագոյի մասնավոր դպորցում։

## Ծանոթագրություններ

Կատեգորիա:Հարվարդի համալսարանի շրջանավարտներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի հոգեբաններ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Չիկագոյի համալսարանի շրջանավարտներ
Կատեգորիա:Ամերիկացի սոցիոլոգներ
Կատեգորիա:Ամերիկացի մանկավարժներ
Կատեգորիա:Ամերիկացի բասկետբոլիստներ
Դակոտա Բլու Ռիչարդս

**Դակոտա Բլու Ռիչարդս** (,  )՝ անգլիացի դերասանուհի։

## Կենսագրություն
Դակոտան ծնվել է Լոնդոնի Հարավային Քինգսթոն շրջանում, սոցիալական աշխատող Միքայելա Ռիչարդսի ընտանիքում։ Նրա հոր անունը հասարակության մեջ հայտնի չէ։ Դակոտայի ծնվելուց հետո նրա ծնողները բաժանվել են։ Դակոտա Բլու անունը ստացել է, քանի որ մայրը ցանկանում էր, որ անունը պարունակի աշխարհագրական օբյեկտ և գույն։ Դակոտան տեղական սիու ցեղից է, նրանց հետ Միքայելան ծանոթացել է, երբ մեկ տարով Ամերիկայում էր, իսկ Բլուն Դակոտայի հոր մականունն է։

Աղջկա ծնվելուց որոշ ժամանակ անց Միքայելան Դակոտայի հետ տեղափոխվեց Բրայթոն։ Այստեղ Դակոտան ավարտել է Պավել առաքյալի հիմնական դպրոցը, իսկ ավելի ուշ՝ Բլետչինգտոն Միլլ դպրոցը։ Տասներկու տարեկան հասակում խաղացել է «Ոսկե կողմնացույց» ֆանտաստիկ եռերգության առաջին ֆիլմում՝ Լիրա Բելակվայի (Lyra Belaqua) դերում։ Հաջողված դեբյուտից հետո Դակոտան հրավեր է ստացել խաղալու Մարիա Մերրիուեզերի դերը «Լուսնային հովտի գաղտնիքը» ֆիլմում, իսկ 2011 - 2012 թվականներին նկարահանվել է բրիտանական հայտնի «Կաթնակերները» սերիալում, կատարելով Ֆրանչեսկա (Ֆրենկի) Ֆիջերալդի դերը։ 2013 թվականին դուրս է եկել հինգ սերիաներից բաղկացած «Լույս և Խավար» սերիալը, որտեղ Դակոտան խաղացել է գլխավոր դերերից մեկը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասաններ
Կատեգորիա:Անգլիացի կինոդերասանուհիներ
Նիլս Շնայդեր

thumb|Կաբուրի կինոփառատոնի ժամանակ, 2010 թվական
**Նիլս Շնայդեր** (, ), ֆրանսա-կանադացի դերասան։ 2011 թվականին ստացել է «Trophée Chopard» մրցանակ Կաննի կինոփառատոնում, 2014 թվականին «Désordres» ֆիլմում դերի համար առաջադրվել է «Prix Lumières» մրցանակի «Ամենախոստումնալից երիտասարդ դերասան» անվանակարգում։

## Կենսագրություն
Նիլս Շնայդերը ծնվել է Փարիզում։ Նրա հայրը՝ Ժան Պոլ Շնայդերը, եղել է դերասան։ Բացի Նիլսից ընտանիքում եղել են ևս չորս երեխա՝ Վասիլին, Վոլոդյան, Ալյոշան և Վադիմը, որը մահացել է ավտովթարում 2003 թվականին։

1996 թվականին Նիլսը տեղափոխվել է Քվեբեկ, որտեղ աշխատել է որպես հնչյունավորման դերասան և սովորել է դերասանական վարպետության թատերական կուրսերում մինչև 2009 թվականը։ Առաջին ոչ էպիզոդիկ դերը եղել է Սաշայի դերը Իվա-Քրիստիանա Ֆուրնյեի «Ամեն ինչ հիանալի է» ֆիլմում 2008 թվականին։ Այնուհետև նա խաղաց Քսավյե Դոլանի երկու ֆիլմերում՝ «Ես սպանեցի մորս» և «Երևակայական սեր»։ «Երևակայական սեր» ֆիլմում նա խաղաց գլխավոր դերերից մեկը Մոնյա Չոկրիի և Քսավյե Դոլանի հետ միասին։ Այդ դերի շնորհիվ նա ստացավ «Trophée Chopard» մրցանակ 2011 թվականի Կաննի կինոփառատոնում։

Հաջորդ տարի նա վերադարձավ Փարիզ, որպեսզի նկարահանվի Հելենա Կլոտցի առաջին լիամետրաժ ֆիլմում («Ատոմային տարիք»), այնուհետև՝ Էթյեն Ֆորյեի «Désordres» ֆիլմում, որում դերի համար 2014 թվականին առաջադրվեց «Prix Lumières» մրցանակի «Ամենախոստումնալից երիտասարդ դերասան» անվանակարգում։

## Ֆիլմագրություն
;Կինո

* 2007․ Le Goût du néant — *Ժուլյենի ընկեր*
* 2008․ Ամեն ինչ հիանալի է — *Սաշա*
* 2009․ *La neige cache l'ombre des figuiers*
* 2009․ Ես սպանեցի մորս — *Էրիկ*
* 2009․ *À vos marques... party! 2* — *Աննայի եղբայր*
* 2010․ Երևակայական սեր — *Նիկոլյա*
* 2011․ Ոռնոց․ Վերածնունդ — *Ռոլանդ*
* 2012․ Ատոմային տարիք — *Թեո*
* 2013․ Հանդիպումներ կեսգիշերն անց — *Մատիաս*
* 2013․ Désordres — *Տիբո*
* 2013․ *Օպիում* — *Մորիս Սակս*
* 2014․ Նոր Բովարի — *Էրվե*
* 2014․ Մի հանդիպում — Հյուգո
* 2015․ *L'Antiquaire
* [[2016]]․ Սև ադամանդ — Պիեր Ուլման


;Հեռուստատեսություն
* [[2010]]․ *Virginie* — *Սեդերիկ*
* [[2012]]․ *Clash* — *Ռաֆաել*
* [[2012]]․ Այլ աշխարհ — *Լուի*
* [[2013]]․ *Ոդիսևս* — *Տելեմաքոս*

;Վիդեո
* [[2011]]․ «Adieu» — Cœur de pirate
* [[2013]]․ *Cardiocleptomania'' — Logo

## Ծանոթագրություններ

## Արտաքին հղումներ
* 

Կատեգորիա:«Սեզար» մրցանակի դափնեկիրներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Թատրոնի ֆրանսիացի դերասաններ
Կատեգորիա:Կանադացի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Հեռուստատեսային դերասաններ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ